b'\n_START_ARTICLE_\nAisa\n_START_PARAGRAPH_\nAisa on kuljetusv\xc3\xa4lineen vedossa k\xc3\xa4ytett\xc3\xa4v\xc3\xa4 tankomainen tai putkimainen osa._NEWLINE_Perinteisesti aisa on ollut esimerkiksi hevosreen tai k\xc3\xa4rryn osa, joka hevosen l\xc3\xa4nkiin kiinnitettyn\xc3\xa4 on toiminut vetoelimen\xc3\xa4. Reen aisat on tehty tyypillisesti noin 50 millimetrin paksusta koivun rungosta poistamalla vain kuori. Rekiaisojen teosta tuleekin ohuen puun p\xc3\xa4\xc3\xa4n kuorimisesta "parkkuuraudalla" sanonta aisaaminen. Rekiaisat on kiinnitetty nivelill\xc3\xa4 ja ne voidaan irrottaa helposti reest\xc3\xa4. Hevosk\xc3\xa4rryn aisat ovat taas kiinte\xc3\xa4 osa k\xc3\xa4rry\xc3\xa4._NEWLINE_Aisa-nimitys on my\xc3\xb6hemmin yleistynyt liikennev\xc3\xa4lineiss\xc3\xa4, esimerkiksi kuorma-auton per\xc3\xa4vaunussa on vetoaisa._NEWLINE_Aisan muodon mukaan k\xc3\xa4ytet\xc3\xa4\xc3\xa4n voimistelussa nojapuiden pitkitt\xc3\xa4isist\xc3\xa4 tangoista nimityst\xc3\xa4 aisat.'